PTTAR ขาดทุน 515 ล้านบาทดีเกินคาด
ปตท. อะโรเมติกส์และการกลั่น (PTTAR) ขาดทุนสุทธิ 515.61 ล้านบาทขาดทุนน้อยกว่านักวิเคราะห์คาดการณ์&nbsp;บริษัท ปตท. อะโรเมติกส์และการกลั่น (PTTAR) ขาดทุนสุทธิ 515.61 ล้านบาท คิดเป็นขาดทุนหุ้นละ 0.17 บาท ในไตรมาส2 ปีนี้&nbsp; นับว่าขาดทุนน้อยกว่านักวิเคราะห์คาดการณ์ ทำให้ราคาหุ้นวันนี้บวกได้ 0.10 บาท ซื้อขายแถว 23.40 บาท
10 ส.ค. 2553

ปตท. อะโรเมติกส์และการกลั่น (PTTAR) ขาดทุนสุทธิ 515.61 ล้านบาทขาดทุนน้อยกว่านักวิเคราะห์คาดการณ์ บริษัท ปตท. อะโรเมติกส์และการกลั่น (PTTAR) ขาดทุนสุทธิ 515.61 ล้านบาท คิดเป็นขาดทุนหุ้นละ 0.17 บาท ในไตรมาส2 ปีนี้  นับว่าขาดทุนน้อยกว่านักวิเคราะห์คาดการณ์ ทำให้ราคาหุ้นวันนี้บวกได้ 0.10 บาท ซื้อขายแถว 23.40 บาท
ทั้งนี้PTTAR  ขาดทุน พลิกจากกำไรสุทธิ 4,213.58 ล้านบาทในช่วงเดียวกันปีก่อน ทำให้ ครึ่งแรกปีนี้กำไรสุทธิเพียง 1,840.64  ล้านบาทหรือเท่ากับ 062 บาทต่อหุ้น เทียบกับช่วงเดียวกันปีก่อนกำไรสุทธิ  5,956.08  ล้านบาทหรือ 2.01 บาทต่อหุ้น นักวิเคราะห์ บริษัทหลักทรัพย์ฟินันเซียไซรัส  ระบุว่า PTTAR ดีเกินบริษัทคาดว่าจะขาดทุนสุทธิ 860 ล้านบาท เนื่องจากขาดทุนจากสต็อกน้อยกว่าคาด ส่วนธุรกิจโรงกลั่นขาดทุนประมาณ 1,000 ล้านบาท ธุรกิจอะโรเมติกส์กำไร 198 ล้านบาท เชื่อว่าราคาหุ้นสะท้อนผลประกอบการ ไตรมาส 2  ไปแล้ว  นอกจากนี้หากราคาน้ำมันยังทรงตัวในระดับนี้ได้ถึงสิ้น ไตรมาส3  บริษัทจะกลับมามีกำไรจากสต็อก อย่างไรก็ตาม ในด้านการดำเนินงานก็ถือว่าผ่าน Bottom ไปแล้ว แต่การฟื้นตัวใน ไตรมาส3ยังกระเตื้องไม่มาก ราคาเป้าหมายปีหน้า 25 บาท แนะนำเป็นลักษณะทยอยสะสม นักวิเคราะห์บริษัทหลักทรัพย์เกียรตินาคิน   ประมิน  PTTAR  มีกำไรสุทธิอยู่ที่ 1,841 ล้านบาทในครึ่งแรกปีนี้  ลดลง 69% จากช่วงเดียวกันปีก่อน และไตรมาส 2 น่าจะเป็นจุดต่ำสุดของบริษัท แม้ว่าไตรมาส 3 และคารึ่งปีหลังยังมีส่วนต่างเรื่องส่วนต่างราคาของ ปิโตรเคมีที่ยังอยู่ในระดับต่ำ แต่การฟื้นตัวของราคาน้ำมัน จะทำให้บริษัทมี กำไรจากสต็อคมาชดเชย
ปัจจุบัน  PTTAR มีกำลังการผลิตของกลุ่มปิโตรเคมีมากที่สุด ของกลุ่มโรงกลั่นในประเทศ (ปัจจุบันบริษัทมีกำลังการผลิตอโรเมติกส์ 2.3 ล้านตัน มากกว่าบริษัทไทยออยล์หรือ TOP ที่มีกำลังการผลิตเพียง 0.9 ล้านตัน เท่านั้น) ทำให้ได้รับผลกระทบจากส่วนต่างราคาของปิโตรเคมีที่ลดลงมากเช่นกัน         "ราคาหุ้นปรับตัวลดลง สะท้อนผลประกอบการ ไตรมาส 2 ปีแล้วและ การฟื้นตัวจะชัดเจนใน ครึ่งปีหลังทำให้เรายังคงแนะนำ ซื้อเก็งกำไร  ด้วยมูลค่าที่เหมาะสม 29 บาท"นักวิเคราะห์เกียรตินาคินระบุ  ด้านบริษัท PTTAR ได้ซื้อคืนหุ้นกู้สกุลเหรียญสหรัฐ ประเภทไม่ด้อยสิทธิ ไม่มีประกัน จำนวน  53.50 ล้านเหรียญสหรัฐ  คงเหลือจำนวน 246.50 ล้านเหรียญสหรัฐ ณ วันที่ 30 มิ.ย.2553